Volda (tettsted)

Volda er et tettsted og administrasjonssenteret i Volda kommune i Møre og Romsdal fylke. Tettstedet ligger på nordøstsiden av Voldsfjorden, og har  innbyggere per 1. januar .

Volda er et lokalt skole-, administrasjons- og handelssentrum, med lærerutdanning fra 1861. Her ligger Høgskulen i Volda med avdelinger for lærerutdanning, humanistiske fag, samfunnsfag og mediefag, og Volda vidaregåande skule, med varierte studieretninger.

I Volda ligger lokalsykehuset Volda sjukehus og kontorene for Søre Sunnmøre tingrett. Her står også Volda kirke, en korskirke fra 1932. Øst for tettstedet ligger alpinanlegget Volda Skisenter. Avisen Møre utkommer i Volda tre dager i uken.

Fra Volda sentrum går ferge over Voldsfjorden til Lauvstad på fylkesvei 652 og Folkestad på fylkesvei 651 (før 2012: E 39). På Hovden i Ørsta, 5 kilometer fra Volda sentrum, ligger Ørsta/Volda lufthavn som trafikkeres av Widerøe.

Bilder fra Volda

Se også 
 Volda (kommune)

Referanser 

Fergesteder i Møre og Romsdal
Tettsteder i Møre og Romsdal
Bosetninger i Volda